
RAPORT

asupra propunerii legislative pentru completarea 

articolului 29 litera e) din Legea nr. 80/1995 privind Statutul cadrelor militare

1.În conformitate cu prevederile art. 89 din Regulamentul Camerei Deputaţilor, Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, în procedură obişnuită, cu propunerea legislativă pentru completarea articolului 29 litera e) din Legea nr. 80/1995 privind Statutul cadrelor militare, trimisă cu adresa nr. 52 din 11 martie  2002 şi înregistrată sub nr. 32/158 din 11 martie 2002.

Consiliul Legislativ, cu nr.309/6.03.2002, a avizat favorabil, cu observaţii şi propuneri, această iniţiativă legislativă.

Prin această propunere legislativă se urmăreşte reglementarea posibilităţii de asociere a cadrelor militare şi în scopuri caritabile. 

Membrii comisiei au apreciat că  propunerea legislativă ar aduce un plus de apreciere pozitivă a populaţiei faţă de armata română. 

2. Propunerea legislativă  face parte din categoria legilor organice, potrivit art. 72, 74 alineatul    (1) şi 117 din Constituţie.

3.La dezbaterea propunerii legislative a participat în  calitate  de  invitat, potrivit prevederilor art. 51  şi  52 din  Regulamentul Camerei Deputaţilor, domnul căpitan Mihai Dănilă, consilier juridic în Ministerul Apărării Naţionale.

4. La lucrările comisiei au fost prezenţi 22 deputaţi din totalul de 26 de membri ai comisiei.

Propunerea legislativă a fost  aprobată cu toate cele 22 de  voturi ale deputaţilor  prezenţi.

În urma dezbaterii, în şedinţa  din  15 mai 2002, comisia propune adoptarea cu modificări a propunerii legislative.

Amendamente admise
Nr.crt.
TEXT INIŢIAL
TEXT PROPUS DE COMISIE

(Autorul amendamentului)
MOTIVAREA PROPUNERII AMENDAMENTELOR

0
1
2
3

1
Titlul legii

Lege pentru completarea articolului 29 litera e) din Legea nr.80/1995 privind Statutul cadrelor militare
1. Titlul legii se modifică şi va avea următorul cuprins:

“Lege pentru modificarea articolului 29 litera e) din Legea nr.80/1995 privind Statutul cadrelor militare”
Întrucât nu se preconizează introducerea unor noi texte, ci doar schimbarea conţinutului lit.e) a art. 29 din Legea nr. 80/1995, intervenţia legislativă propusă constă în modificarea textului menţionat, nu în completarea sa, aspect reglementat prin Legea nr.24/2000 privind normele de tehnică legislativă pentru elaborarea actelor normative.

2
Articolul I al legii

Art.I-Articolul 29 litera e) din Legea 80/1995 privind Statutul cadrelor militare, publicată în Monitorul Oficial al României, Partea I, nr.156 din 20 iulie 1995, cu modificările şi completările ulterioare, se completează după cum urmează:

“e) Constituirea în diferite forme de asociere cu caracter profesional, tehnico-ştiinţific, cultural, sportiv-recreativ sau caritabil, cu excepţia celor sindicale ori care contravin comenzii unice, ordinii şi disciplinei specifice instituţiei armatei, este permisă numai în condiţiile stabilite prin regulamentele militare, adoptate în acest sens în termen de 60 de zile de la publicarea prezentei legi în Monitorul Oficial al României”;
2.Articolul I al legii se modifică şi va avea următorul cuprins:

“Articol unic -Articolul 29 litera e) din Legea nr. 80/1995 privind Statutul cadrelor militare, publicată în Monitorul Oficial al României, Partea I, nr.156 din 20 iulie 1995, cu modificările şi completările ulterioare, se modifică şi va avea următorul cuprins:

e) Constituirea în diferite forme de asociere cu caracter profesional, tehnico-ştiinţific, cultural, sportiv-recreativ sau caritabil, cu excepţia celor sindicale ori care contravin comenzii unice, ordinii şi disciplinei specifice instituţiei armatei, este permisă în condiţiile stabilite prin regulamentele militare.”
Comisia şi-a însuşit observaţiile şi propunerile Consiliului Legislativ şi, ca urmare:

-a modificat textul final al părţii introductive a Art. I şi, de asemenea, a ţinut cont de propunerea de  eliminare a Art. II, procedând la elaborarea legii cu articol unic;

-a eliminat cuvântul “numai”, care nu se justifică în text;

-a eliminat sintagma finală din cuprinsul lit. e), întrucât introducerea unei noi forme de asociere, respectiv cu caracter caritabil, nu presupune emiterea altor regulamente pe lângă cele existente, acestea putând fi, eventual, completate sau modificate.

3
Articolul II al legii
Art.II- Legea nr.80/1995 privind Statutul cadrelor militare, publicată în Monitorul Oficial al României, Partea I, nr.156 din iulie 1995, cu modificările şi completările ulterioare, inclusiv cu cele aduse prin prezenta lege se va publica în Monitorul Oficial al României, dându-se textelor o nouă numerotare.
3. Articolul II al legii se elimină.
Conform normelor de tehnică legislativă, republicarea unui act normativ se impune numai în cazurile în care acestuia i-au fost aduse modificări sau completări substanţiale. Introducerea unui singur cuvânt în textul lit.e) a art. 29, nu poate justifica republicarea întregului conţinut al Legii nr. 80/1995 şi nici renumerotarea textelor.

PREŞEDINTE,





Răzvan IONESCU












Red.exp. Ţăranu M.

consult.Florescu M.

Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra, propunerii legislative pentru completarea 

articolului 29 litera e) din Legea nr. 80/1995 privind Statutul cadrelor militare, trimisă cu adresa nr. 53 din 11 martie  2002 şi înregistrat sub nr. 32/158 din 11 martie 2002.

În raport de obiectul şi conţinutul său, proiectul face parte din categoria legilor organice.

PREŞEDINTE,

Răzvan IONESCU

